tartuNLP/wikipedia-smugri-20251201 huggingface dataset:
Tekninen työ

Tekninen työ tarkoittaa puu- ja metallitöitä ja jossain määrin myös niihin liittyviä töitä, kuten moottorin huoltoa, elektroniikkaan liittyviä ja pintakäsittelyä. Se oli myös peruskoulun toisen käsityöoppiaineen nimi vuoteen 1995 saakka.
Työvälineet.
Teknisissä töissä käytettäviä mittauslaitteita ovat asteviivain, harppi, ja vatupassi eli vesivaaka.
Puuntyöstössä käytettäviä käsikäyttöisiä työkaluja ovat sahat, käsipora, höylät, taltat, puukko ja vasarat. Lisäksi tarvitaan mittavälineitä ja hiomavälineitä. Hiomavälineitä ovat viilaharja, viila, raspi ja hiomapaperi. Puuntyöstössä ja metallintyöstössä käytettävässä yleisporassa on käytettävissä useanlaisia vaihdettavia teriä, jotka soveltuvat eri käyttötarkoituksiin. Tälläisiä vaihtoteriä ovat oksaterät, tulppaterät ja puuporaterät. Metallintyöstössä käytetään muun muassa rautasahaa ja putkileikkuria. Metallitöissä käytettyjä koneita ovat porakoneet, hiomakoneet, monitoimikone, erilaiset sahaavat koneet, sähkönitoja, kuumailmapuhallin ja pylväsporakone.
Puusta tehdyn materiaalin pintakäsittelyyn käytetään yleisesti maaleja ja lakkamaaleja. Puukittiä käytetään halkeamien ja naulojen ja ruuvien reikien peittämiseen. Puupintaa voidaan suojata myös vernissaamalla, vahaamalla tai lakkaamalla. Metallituotteita pintakäsitellään teollisuudessa joskus jauhemaalaamalla.
Ugom

Ugom tai Ögem (, , ) on Chirchiqin oikeanpuoleinen sivujoki Uzbekistanissa ja Kazakstanissa. Sen pituus on 68,5 kilometriä, valuma-alueen laajuus 870 neliökilometriä ja keskimääräinen virtaus vuodesta riippuen 12–43 kuutiometriä sekunnissa.
Joen vesistöalue rajautuu pohjoisessa Talas Alatoo -vuoriin, idässä Ugomvuoriin ja lännessä Qorjontoviin. Se laskee Chirchiqiin Chorvoqin tekojärven alapuolella. Virtaus on suurimmillaan huhti-kesäkuussa.
Vuolaana virtaava joki on retkeilykohde. Uzbekistanin alueella sijaitsee Ugom-Chatqolin kansallispuisto ja Kazakstanissa Sairam-Ögemin kansallispuisto.
Piskom

Piskom () on Chirchiqin alkujoki Taškentin alueella Uzbekistanissa. Sen pituus on 70 kilometriä, valuma-alueen laajuus 2 840 neliökilometriä ja keskimääräinen virtaus 82 kuutiometriä sekunnissa.
Piskom saa alkunsa Maydontol ja Oygaying -jokien yhtymäkohdasta. Se virtaa koillisesta lounaaseen Piskom- ja Ugomvuorten välisessä laaksossa ja laskee Chorvoqin tekojärveen. Joen vesimäärä on suurimmillaan maalis-heinäkuussa.
Joelle on rakenteilla Piskomin ja Mullalaqin vesivoimalaitokset, joiden tehot ovat 404 ja 240 megawattia.
Rocket Man (I Think It’s Going to Be a Long, Long Time)

Rocket Man (I Think It’s Going to Be a Long, Long Time) on brittimuusikko Elton Johnin musiikkikappale hänen vuonna 1972 julkaistulta albumiltaan "Honky Château". Singlenä ilmestyessään se nousi listoilla Britanniassa toiseksi ja Yhdysvalloissa kuudenneksi. Kappale aloitti Johnin huippusuosion kauden ja oli ensimmäinen hänen 16 peräkkäisestä 20 myydyimmän joukkoon nousseesta hitistään Yhdysvalloissa. ”Rocket Manin” vauhdittamana "Honky Château" -albumista tuli siellä Johnin ensimmäinen listaykkönen.
”Rocket Man” käsittelee David Bowien kolme vuotta vanhemman kappaleen ”Space Oddity” tavoin yksinäistä unelmiensa pettämää astronauttia. Kappale syntyi, kun sen sanoittaja Bernie Taupin näki yötaivaalla tähdenlennon tai lentokoneen. Hän mietti astronautteja, jotka eivät olleet enää sankareita, vaan jokapäiväisen ammatin harjoittajia. Taupin paljasti myöhemmin ottaneensa kappaleen nimen floridalaisen psykedeelisen folkyhtyeen Pearls Before Swinen laulusta ”Rocket Man”.&lt;ref name="Immonen/85"&gt;Immonen 2018, s. 85.&lt;/ref&gt;
Kappaleen konserttiversiot ovat olleet studioversiota monipuolisempia. Niissä on kuultu pidennettyjä introja ja lopetuksia sekä kaikuefektejä.
Igor Tšernyšov

Igor Igorevitš Tšernyšov (; s. 30. marraskuuta 2005 Penza, Venäjä) on venäläinen jääkiekkoilija. Tšernyšov edustaa KHL-joukkue Dinamo Moskovaa. Hänellä on sopimus joukkueen kanssa kauden 2024–2025 loppuun saakka. Tšernyšovin kasvattajaseura on Dizel Penza. Hänen pelipaikkansa on vasen laitahyökkääjä ja hän laukoo oikealta. Tšernyšov on pelannut 34 KHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Tšernyšov on pelannut kymmenen KHL:n pudotuspelien ottelua ilman tehopisteitä. Tilastot päivitetty kauden 2023–2024 jälkeen.
Sumu (sukunimi)

Sumu on muun muassa seuraavien suomalaisten henkilöiden sukunimi:
Ridly Greig

Ridly Greig (s. 8. elokuuta 2002 Lethbridge, Alberta, Kanada) on kanadalainen jääkiekkoilija. Greig edustaa NHL-joukkue Ottawa Senatorsia. Hänen pelipaikkansa on keskushyökkääjä ja hän laukoo vasemmalta.
Ennen NHL-uraansa Greig pelasi WHL-juniorisarjassa Brandon Wheat Kingsin joukkueessa. Ottawa Senators varasi Greigin ensimmäisellä kierroksella 28. varausvuorolla . Greig on pelannut 92 NHL:n runkosarjan ottelua. Näissä otteluissa hän on tehnyt 15 maalia ja 20 syöttöä eli yhteensä 35 tehopistettä. Uran tilastot päivitetty kauden 2023–2024 jälkeen.
Tammikuussa 2025 Greig solmi Senatorsin kanssa nelivuotisen ja yhteensä 13 miljoonan dollarin arvoisen jatkosopimuksen.
Greig kuului Kanadan joukkueeseen vuoden 2022 alle 20-vuotiaiden MM-kilpailuissa.
Atlantiksen kieli

Atlantiksen kieli on keinotekoinen kieli, joka luotiin Disneyn "Atlantis – kadonnut kaupunki" -elokuvaa varten. Kielen ovat kehittäneet Marc Okrand ja John Emerson, joista ensiksi mainittu on kehittänyt myös klingonin kielen.
Okrandin mukaan kielen pohjana toimivat mm. indoeurooppalainen kantakieli, raamattuheprea, latina ja kiina.
Kieltä kirjoitetaan omalla kirjaimistollaan, jossa ei ole välimerkkejä tai eroa isojen tai pienien kirjaimien kohdalla.
Fonologia.
Konsonantit.
Lähde:
Vokaalit.
Lähde:
Peso Pluma

Hassan Emilio Kabande Laija (s. 15. kesäkuuta 1999 Zapopan, Jalisco, Meksiko), tunnetaan artistinimellä Peso Pluma, on meksikolainen laulaja. Pluma oppi soittamaan kitaraa 15-vuotiaana Youtube-videoiden avulla. Vuonna 2020 Pluma julkaisi kaksi livealbumia serkkunsa, laulaja-lauluntekijä Roberto "Tito" Laija Garcian, avulla. Huhtikuussa 2020 Pluma julkaisi ensimmäisen studioalbuminsa "Ah y Que?", joka sisälsi 12 kappaletta. Pluman kolmas albumi, "Génesis", voitti parhaan alueellisen meksikolaisen tai tejano-albumin Grammy-palkinnon vuonna 2024. Pluma on Meksikon kaikkien aikojen kuunnelluin artisti.
Bennettitales

Bennettitales on sukupuuttoon kuollut siemenkasvilahko. Lahko kukoisti mesotsooisella maailmankaudella, ja sen uskotaan hävinneen liitukaudella. Bennettitales-kasvit olivat noin 0,5–2 metriä korkeita.
Lahko on nimetty englantilaisen puutarhurin J. J. Bennettin mukaan. Ensimmäinen fossiili löydettiin Isosta-Britanniasta vuonna 1825.
Paco Ignacio Taibo

Paco Ignacio Taibo voi tarkoittaa isää tai poikaa:
Paco Ignacio Taibo II

Paco Ignacio Taibo (s. 1949) on espanjalaissyntyinen meksikolainen kirjailija, historioitsija, professori ja toimittaja. Hän on myös yhteiskunnallinen aktivisti. Hän on asunut Mexico Cityssä vuodesta 1958, jolloin hänen perheensä pakeni Espanjasta kenraali Francisco Francon ajan diktatuuria.
Taibon tunnetuimpia teoksia ovat "Héctor Belascoarán Shayne" -kirjat, joihin kuuluu myös suomennettu "Helppo juttu". Hän on espanjankielisen maailman huomattavimpia rikoskirjailijoita. Hänet nimitettiin 2019 Meksikon Fondo de Cultura Económican johtoon. Hän on myös Espanjassa pidettävän kirjallisuusfestivaalin Semana Negra de Gijónin johtaja. Historioitsijana hän on kirjoittanut Ernesto “Che” Guevaran elämäkerran. Hänen tuotantonsa käsittää yli 50 kirjaa, joita on käännetty monille kielille. Monet merkittävät lehdet, kuten "The New York Times" ja "Le Monde", ovat valinneet hänen kirjansa vuoden kirjaksi.
Taibon isä on saman niminen kirjailija. Hänen veljiään ovat elokuvatuottaja Carlos Taibo Mahojo ja runoilija Benito Taibo Mahojo.
Nikita Artamonov

Nikita Artamonov (s. 17. marraskuuta 2005 Nižnekamsk, Venäjä) on venäläinen jääkiekkoilija. Artamonov edustaa KHL-joukkue Torpedo Nižni Novgorodia. Hänellä on sopimus joukkueen kanssa kauden 2025–2026 loppuun saakka. Hänen pelipaikkansa on laitahyökkääjä ja hän laukoo vasemmalta. 
Artamonovin kasvattajaseura on Neftehimik Nižnekamsk. Hän ei kuitenkaan pelannut Neftehimikin joukkueessa KHL-otteluita. Artamonov on pelannut 55 KHL:n runkosarjan ottelua. Näissä otteluissa hän on tehnyt seitsemän maalia ja 16 syöttöä eli 23 tehopistettä. Artamonov on pelannut viisi KHL:n pudotuspelien ottelua ilman tehopisteitä. Uran tilastot päivitetty kauden 2023–2024 jälkeen.
Tšatkal

Tšatkal () tai uzb. Chatqol on Chirchiqin alkujoki Kirgisiassa ja Uzbekistanissa. Sen pituus on 217 kilometriä, valuma-alueen laajuus 7110 neliökilometriä ja keskimääräinen virtaus 126 kuutiometriä sekunnissa.
Tšatkal saa alkunsa Karakulža-nimisenä Tšatkalvuorten ja Talasin Alataun yhtymäkohdasta. Se virtaa kohti lounasta ensin kapeassa rotkossa, sen jälkeen leveällä tulvatasangolla ja lopuksi syvässä ja leveässä laaksossa. Joki laskee Chorvoqin tekojärveen.
Joki saa vetensä lumen ja jäätiköiden sulamisvesistä. Sen vesimäärä on suurimmillaan maalis-kesäkuussa. Vettä käytetään maatalouden keinokasteluun. Uzbekistanin alueella sijaitsevat Chatqolin biosfäärialue ja Ugom–Chatqolin kansallispuisto, Kirgisiassa Beš-aralin luonnonpuisto.
Vuoreijan kirkko

Vuoreijan kirkko () on Vuoreijan kunnassa Finnmarkin läänissä Norjassa sjaitseva betonikirkko vuodelta 1958.
Vardøhus

Vardøhus on Vuoreijassa Pohjois-Norjassa sijaitseva linnoitus, jonka Haakon V Maununpojan uskotaan perustaneen 1300-luvun alussa. Se rakennettiin suojaksi karjalaisten ryöstöretkiä vastaan. Nykyinen linnoitus rakennettiin 1730-luvulla. Sen katsotaan olevan maailman pohjoisin linnoitus.
Kiberg

Kiberg on taajama Vuoreijan kunnassa Finnmarkin läänissä Norjassa. Taajaman pinta-ala on 0,28 neliökilometriä ja asukasluku 202 vuonna 2020. Kibergin lähellä sijaitsee Norjan mantereen itäisin kohta Kibergneset.
Kibergneset

Kibergneset on Vuoreijan kunnan alueella sijaitseva niemi ja Norjan mantereen itäisin piste (70°17′20.96″ E). Saksalaiset miehittäjät rakensivat toisen maailmansodan aikana paikalle linnoituksen, jonka rauniot ovat vielä nähtävillä.
Vardetangen

Vardetangen on Austrheimin kunnan alueella sijaitseva niemi ja Norjan mannermaan läntisin piste (4°56′43.182″ E).
Vuoreijan tunneli

Vuoreijan tunneli () on Pohjois-Norjassa Vuoreijan kunnassa sijaitseva vedenalainen maantietunneli, jota pitkin kulkee eurooppatie E75. Tunneli avattiin vuonna 1982 ja sen pituus on 2 890 metriä.
Nils Ahlroth

Nils Erik "Nisse" Ahlroth (19. huhtikuuta 1920 Skivarp – 24. kesäkuuta 1991 Staffanstorp) oli ruotsalainen näyttelijä ja revyyartisti. Hän oli alun perin puuseppä ja sekatyömies, mutta alkoi 1930-luvulla laman aikana sivutyönään esiintyä yksipyöräistä ajavana koomikkona Skånska Nissenä. Hän pääsi malmöläiseen Hippodromen-teatteriin vuonna 1938, ja teki ensiesiintymisensä Malmön kaupunginteatterissa 1945. Kyseessä oli sivurooli Karl Gerhardin revyyssä. Ahlroth alkoi kiertää maata eri revyyryhmien mukana ja tehdä myös omia näytelmiä, joiden menestys jäi heikoksi. Hänen läpimurtonsa oli pääosa Sveriges Televisionin komediasarjassa "N.P. Möller, fastighetsskötare" 1970-luvulla.
Bolivian vallankaappausyritys 2024

Boliviassa tehtiin keskiviikkona 26. kesäkuuta 2024 epäonnistunut vallankaappausyritys, jota johti asevoimien komentaja kenraali Juan José Zúñiga.
Tausta.
Bolivian istuva presidentti Luis Arce ja entinen presidentti Evo Morales edustavat samaa puoluetta, mutta sen eri siipiä. He ovat ajautuneet erimielisyyksiin vuoden 2025 presidentinvaalien ehdokasasettelua koskien. Morales on ilmoittautunut halukkuutensa asettua ehdolle huolimatta siitä, että maan korkein oikeus totesi, ettei hän ole enää vaalikelpoinen.
Päivää ennen vallankaappausyritystä asevoimien komentaja Juan José Zúñiga pantiin viralta, koska tämä katsottiin uhkailleen Moralesia sekä senaatin puheenjohtaja Andrónico Rodrígueza sekä senaattori Leonardo Lozaa. Zúñiga oli ilmoittanut, että hänen johtamansa asevoimat pidättäisi Moralesin, jos tämä uskaltaisi asettua ehdolle vuoden 2025 presidentinvaaleissa.
Bolivian poliittista ilmapiiriä on myös kiristänyt maan talousahdinko ja pula perustarvikkeista kuten polttoaineesta.
Tapahtumien kulku.
Valtiollisen tietotoimisto ABI:n mukaan sotilaat lähtivät liikkeelle klo 14:30 paikallista aikaa. Sotilaat, joiden uskotaan edustaneen vain yhtä kapinoivaa fraktiota, sulkivat presidentinpalatsin edustalla sijaitsevan Plaza Murillon ulkopuolisilta noin klo 15:20 aikaa ennen kuin alkoivat tunkeutumaan palatsiin. Zúñiga oli paikan päällä ja ilmoitti, että tavoitteena on saada kasaan uusi hallitus ja muuttaa maan suunta. Lisäksi hän uhkasi vapauttaa "poliittisia vankeja" kuten entisen presidentin Jeanine Áñezin.
Presidentti Arce piti televisiopuheen, jossa hän kehotti kansalaisia vastustamaan kapinoivia asevoimia. Hän päätyi myös kasvotusten Zúñigan kanssa presidentinpalatsin käytävillä ja sanoi tälle: "minä olen sinun kapteenisi, ja minä määrään sinua vetämään sotilaasi pois. Minä en hyväksy tällaista niskurointia."
Bolivian poliisi pidätti Zúñigan keskiviikkoillan aikana. Maan syytäjänvirasto ilmoitti, että se aikoo aloittaa esitutkinnan vallankaappausyritykseen osallistuneita kohtaan. Arce nimitti asevoimien uudeksi komentajaksi José Wilson Sánchezin, joka määräsi kaikki sotilaat palaamaan kasarmeilleen.
27. kesäkuuta mennessä 9 siviilin kerrottiin loukkaantuneen vallankaappausyritysen yhteydessä.
Les Ulis

Les Ulis on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään.
Les Ulis on Ile-de-Francen alueen nuorin kaupunki. Se perustettiin prefektuurin asetuksella 17. helmikuuta 1977. Kaupunki on rakennettu Le Corbusier'n kaupunkisuunnitteluohjeiden mukaan, ja se on ollut laajan kaupunkien kunnostusohjelman kohteena useiden vuosien ajan. Kaupunki hyötyy Courtaboeufin yrityspuistosta, jossa on yli 1 200 yritystä ja 24 000 työntekijää.
Liikuntakeskus FUN

Liikuntakeskus FUN on suomalainen vuonna 2016 perustettu kuntokeskusketju, joka toimii franchising-periaatteella 10 toimipisteessä kuudessa eri kaupungissa.
Toimintaan kuuluu kuntosali, personal trainer -palvelut, videokirjasto ja ryhmäliikunta. Yhdellä jäsenyydellä pääsee kaikkiin toimipisteisiin. Fun for Ladies -ketjutyyppi Kokkolassa ja Pietarsaaressa toimii vain naisille.
FUN:in emoyhtiö on EF Corporations Oy, johon ovat kytköksissä EF Training- ja EF Company Oy. Emoyhtiön liikevaihto vuonna 2022 oli 462 tuhatta euroa. EF on lyhenne sanoista EasyFit, joka on kuitenkin tätä nykyä eri ketju. Kyseisen ketjun kuitenkin perustivat kaksi FUN:in perustajajäsentä Elina Ponto ja Fanni Rutanen. Ritaharjun EasyFit korvattiin huhtikuussa 2022 FUN-liikuntakeskuksella.
Villa Leino

Villa Leino on Naantalissa Varsinais-Suomessa sijaitseva historiallinen hirsihuvila. Vuonna 1918 valmistunut huvilarakennus sijaitsee Naantalin vanhassa kaupungissa Tuulensuunkadulla. Rakennus toimii yksityisasuntona ja lisäksi siellä on sijainnut pitkään taiteilija Pentti Koivikon taidegalleria.
Historia ja arkkitehtuuri.
Villa Leinon on suunnitellut Karl Rud Bäckström ja rakennuttanut rakennusmestari Leino vuonna 1918. Huvilan arkkitehtoonisiin piirteisiin kuuluu mansardikatto, sekä rakennuksen luonaiskulmassa sijaitseva torni. Huvilassa on kadun puolella suuri kuisti, joka muutettiin vuonna 1939 lasikuistiksi. Rakennukseen valmistui keskuslämmitys 1960-luvulla. Kiinteästä sisustuksesta on säilynyt jäljellä vain yksi Kupittaan Saven valmistama kakluuniuuni. Rakennuksessa sijainneet muut kakluunit purettiin 1960-luvun keskuslämmitysremontissa. Rakennuksessa on kaksi asuinkerrosta, sekä kellari johon rakennettiin sauna- ja pesutilat 1980-luvulla.
Keskustan piiri (Dnipro)

Keskustan piiri (; aiemmin Kirovin piiri, Кіровський район) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron keskiosassa, Dneprin oikealla eli länsirannalla sijaitsevan kaupunkipiirin pinta-ala on 10,403 neliökilometriä. Keskustan piiri on perustettu vuonna 1932.
Keskustan piiri rajoittuu idässä Ševtšenkon piiriin, lännessä Tšetšelivkan piirin ja pohjoisessa Dneprin vastarannalla sijaitsevaan Amur-Nyžnodniprovskin piiriin. 
Piirin väestöarvio on 64 989 (2008). Asukasmäärä on ollut laskussa Ukrainan itsenäisyyden aikana, sillä aiemmat väkiluvut olivat ja aiemmin noin 72 013 (VL 2001) ja 97 275 (VL 1989).
Piirin alueella sijaitsee muun muassa:
Markku Liimatainen

Markku Liimatainen on keravalainen pitkäaikainen SDP:n kunnallispoliitikko, Keravan SDP:n, kaupunginhallituksen ja kaupunginvaltuuston pitkäaikainen puheenjohtaja sekä kunnallisneuvos. 
Markku Liimatainen valittiin ensimmäisen kerran Keravan kaupunginvaltuustoon vuonna 1977 ja on siitä asti toiminut valtuuston jäsenenä sekä myös pitkäaikaisesti kaupunginhallituksen sekä erityisesti kaupunginvaltuuston puheenjohtajana. Liimatainen on Eero Lehden ohella Keravan pitkäaikaisin poliitikko. 
Liimatainen on ollut kaikissa kunnallisvaaleissa Keravan SDP:n suurimpia ääniharavia. Liimatainen on vaikuttanut paljon esimerkiksi Keravan kaupungin kaavoitukseen ja kaupunkisuunnitteluun liittyvissä isoissa päätöksissä, kuten kaupungin keskustan kaavoitus sekä Keravan uusi kirjasto, joka on valittu valtakunnallisesti vuoden kirjastoksi. 
Vuonna 2010 Markku Liimatainen sai pitkäaikaisen kunnallispoliittisen työnsä ansiosta tasavallan presidentiltä kunnallisneuvoksen arvonimen. 
Markku Liimatainen on toiminut myös urheiluvaikuttajana ja on yksi keravalaisen vuonna 1971 perustetun Voimailuseura Bodonoksen perustajajäsenistä sekä sen kunniapuheenjohtaja, ja hän on toiminut myös Suomen painonnostoliiton puheenjohtajana.
Changes (David Bowien kappale)

Changes on brittimuusikko David Bowien musiikkikappale hänen vuonna 1971 julkaistulta albumiltaan "Hunky Dory". Se on albumin avausraita.
Kappale käsittelee arvostelijoiden uhmaamista ja omillaan olemista sekä sivuaa Bowien mieltymistä taiteelliseen uudistumiseen. Kappaleen tekemisen aikaan Bowiella oli elämässään käynnissä laulun nimen mukaisesti isoja muutoksia. Hän oli saamassa ensimmäistä lastaan, jonka syntymistä hän odotti innolla. Kappale onkin sävyltään optimistinen ja mietiskelevä. ”Changes” oli aluksi yökerholaulun parodia, mutta siitä tuli hänen suosituimpia ja kestävimpiä kappaleitaan. Se on jätetty harvoin pois hänen kokoelmiltaan, vaikka siitä ei tullutkaan listahittiä.
Bowie oli hiljattain alkanut säveltää kappaleita pianolla, mikä avasi uusia mahdollisuuksia melodioihin ja rakenteisiin. ”Changes” oli ensimmäisiä tällaisia kappaleita. Levytyksessä pianoa soittaa Rick Wakeman. Bowie soittaa saksofonia, ja jousisovituksen teki Mick Ronson.
Ševtšenkon piiri (Dnipro)

Ševtšenkon piiri (; aiemmin (1973-2015): Babuškinskin piiri, Бабушкінський район) on yksi Ukrainan Dnipron kahdeksasta hallinnollisesta alueesta (kaupunkipiiristä). Dnipron eteläosassa, pohjoispäästään Dneprin oikealla eli länsirannalla sijaitsevan kaupunkipiirin pinta-ala on 26,794 neliökilometriä. Dnipron piiri on perustettu vuonna 1973. Piiri nimettiin uudelleen vuonna 2015.
Naapuripiirejä ovat Kirkkopiiri idässä, Dnipron piirin eteläosa etelässä, Tšetšelivkain ja Keskustan piirit lännessä sekä Dneprin vastarannalla sijaitseva Amur-Nyžnodniprovskin piiri pohjoisessa.
Piirin väestöarvio on 148 654 (2008). Asukasmäärä on ollut laskussa Ukrainan itsenäisyyden aikana, sillä aiemmat väkiluvut olivat ja aiemmin noin 159 867 (VL 2001) ja 179 570 (VL 1989).
Ševtšenkon piirissä sijaitsee muun muassa:
Go-Set

Go-Set oli Australiassa vuosina 1966–1974 julkaistu musiikkiaiheinen sanomalehti, jossa julkaistiin artikkeleita, tietoa, kuvia ja musiikkilistoja. "Go-Set" oli suosittu nuorten keskuudessa. Se ilmestyi kerran viikossa, ja siinä julkaistiin Australian ensimmäistä top 40 -listaa.
Otar Kakabadze

Otar Kakabadze (s. 27. kesäkuuta 1995 Tbilisi) on georgialainen jalkapalloilija, joka pelaa yleensä keskikentän oikealla laidalla. Hän on pituudeltaan 186-senttimetrinen. Hän edustaa Puolan Ekstraklasassa pelaavaa Cracoviaa. Hän on kotimaansa ja Puolan lisäksi pelannut Espanjassa, Tanskassa ja Sveitsissä. Hän on pelannut Georgian A-maajoukkueessa vuodesta 2015.
Kakabadze aloitti pääsarjauransa Georgiassa Tbilisin Dynamon joukkueessa. Hän voitti Georgian liigamestaruuden kaudella 2015–2016 sekä Georgian cupin vuosina 2015 ja 2016. Vuosina 2016–2018 hän edusti Espanjan toisella sarjatasolla Gimnàstic de Tarragonaa ja välillä lainasopimuksella Tanskan Superliigassa Esbjergiä, jossa hän pelasi 12 liigaottelua. Elokuusta 2018 syyskuuhun 2020 hän edusti sveitsiläistä Luzernia ja pelasi 33 Sveitsin Superliigan ottelua. Kaudella 2020–2021 hän pelasi Espanjan kakkostasolla Tenerifen joukkueessa. Kakabadze siirtyi kesällä 2021 puolalaisseura Cracoviaan, ja hän on kolmen kauden aikana pelannut Puolan pääsarjassa 69 ottelua, joissa hän on tehnyt kuusi maalia.
Kakabadze pelasi Georgian alle 17-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran lokakuussa 2015 EM-karsintaottelussa Gibraltaria vastaan. Hän kuuluu Georgian joukkueeseen EM-kilpailuissa 2024 ja pelasi kolmessa alkulohko-ottelussa täydet minuutit. Hän on pelannut EM-kilpailujen alkulohko-ottelut mukaan lukien 64 A-maaottelua, joissa hän on ollut 61 kertaa avauskokoonpanossa. Hän ei ole tehnyt A-maaotteluissaan maaleja.
Giorgi Kotšorašvili

Giorgi Kotšorašvili (s. 29. kesäkuuta 1999 Tbilisi) on georgialainen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa Espanjan Segunda Divisiónissa pelaavaa Levantea. Hän on pelannut Espanjassa vuodesta 2017. Hän pelasi Georgian A-maajoukkueessa ensimmäisen kerran vuonna 2023.
Kotšorašvili pelasi heinäkuussa 2017 Saburtalon joukkueessa kaksi Georgian liigan ottelua ja siirtyi sitten Espanjaan. Hän pelasi alempien sarjojen lisäksi Primera Divisiónissa Levanten joukkueessa yhden ottelun heinäkuussa 2020 ja kolme ottelua kaudella 2020–2021. Jälkimmäisellä kaudella hän pelasi Espanjan cupissa kaksi ottelua ja teki maalin alasarjajoukkue Racing Murciaa vastaan. Oltuaan kauden 2022–2023 lainalla Castellónissa Kotšorašvili palasi Levanteen ja pelasi kaudella 2023–2024 Segunda Divisiónissa 24 ottelua, joissa hän teki kaksi maalia, ja Espanjan cupissa yhden ottelun.
Kotšorašvili pelasi Georgian alle 18-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran syyskuussa 2023 EM-karsintaottelussa Norjaa vastaan. EM-jatkokarsintojen loppuottelu Kreikkaa vastaan maaliskuussa 2024 ratkesi Georgian voittoon rangaistuspotkukilpailussa, jossa Kotšorašvili teki joukkueensa ensimmäisenä laukojana maalin. Hän on pelannut EM-kilpailuissa 2024 kolmessa alkulohko-ottelussa täydet minuutit. Hän on pelannut EM-kilpailujen alkulohko-ottelut mukaan lukien 11 A-maaottelua, joissa kaikissa hän on ollut avauskokoonpanossa.
Tekstiilityö

Tekstiilityö on tekstiilien valmistusta, korjaamista ja uudistamista. 
Ompelu.
Ompeluun käytetään usein ompelukonetta. Osa ompelukoneista ovat saumureita. Ompelukoneisiin on saatavissa käsityöliikkeistä tarvikkeita, kuten ompelukoneisiin tarkoitettuja lankoja, neuloja ynnä muuta. Vaatteiden ompelussa käytetään kaavoja, jotka ovat malleina, jotta kankaasta voidaan leikata sopivan kokoinen pala. Vaatteiden etu- ja takapuoli ovat erilaisia ja niiden yhteensovittamiseksi tarvitaan laskoksia. Joustavista kankaista tehdyt vaatteet sopivat kaikille parhaiten. Ompelemalla tehdään myös tilkkutöitä, joissa on useita erilaisia tekniikoita. Käsin tehtäviin ompelumuotoihin kuuluu kirjonta, jossa käytetään useanlaisia pistoja, joita ovat ristipisto, varsipisto, laakapisto, ketjupisto ja solmupisto. Ryijyjä voidaan tehdä paitsi kutomalla, myös ompelemalla. Silloin käytetään pohjakangasta, johon ryijy ommellaan nukkamaisin pistoin.
Neulonta ja virkkaus.
Neulomalla tehdään villalangasta sukkia, villapaitoja, lapasia, huiveja ja muita villavaatteita ja käyttötarvikkeita. Villavaate voidaan tehdä myös neulotuista tilkuista. Erilaisia käyttöesineitä tehdään myös virkkaamalla. Virkkaus sopii melkein mille tahansa materiaalille ja melkein minkä tahansa kappaleen tekemiseen. Virkkaukseen kuuluvat erilaiset silmukat, joita ovat ketjusilmukka, kiinteä silmukka ja pylvässilmukka.
Muu tekstiilityö.
Tekstiilejä voidaan värjätä tekstiilivärein ja muilla värjäysväreillä. Luonnonkuidusta tehdyt kankaat värjäytyvät parhaiten. Erilaisille kankaille sopivat erilaiset värjäysvärit. Villakuituja voidaan huovuttaa. Lankojen ja valmiiden tekstiilien huovutus on vanuttamista. Neulahuovutuksessa taas eri villakuidun osat kiinnitetään toisiinsa pistelemällä huovutusneulalla. Neulahuovutuksella pystytään tekemään yksityiskohtaisiakin kuvioita. Kankaankudonnassa kudotaan kangaspuilla mattoja, kuvakudoksia ja ryijyjä. Kudonnassa käytettäviä työvälineitä ovat pirta, puola ja sukkula. Lisäksi kangaspuissa käytetään niisiä, nyörejä ja loimia. Kudonnassa käytettäviä sidostyyppejä ovat palttina, toimikas ja satiini. Tekstiilitöihin käytetään joskus myös solmeilua ja punontaa.
Otar Kiteišvili

Otar Kiteišvili (s. 26. maaliskuuta 1996 Rustavi) on georgialainen jalkapalloilija, pelipaikaltaan keskikenttäpelaaja. Hän on pituudeltaan 173-senttimetrinen. Hän edustaa Itävallan Bundesliigassa pelaavaa Sturm Grazia. Hän on pelannut Georgian A-maajoukkueessa vuodesta 2017.
Kiteišvili pelasi Georgian liigassa Metalurgi Rustavin ja Tbilisin Dynamon joukkueissa yhteensä 115 ottelua, joissa hän teki 18 maalia. Hän voitti Dynamon joukkueessa liigamestaruuden vuonna 2017 sekä Georgian cupin kausilla 2014–2015 ja 2015–2016. Hän teki liigamaaleistaan yksitoista 18 ottelussa Tbilisin Dynamon kapteenina kaudella 2018, mutta tuo kausi jäi häneltä Georgiassa kesken, sillä hän siirtyi kesällä 2018 itävaltalaisseura Sturm Graziin. Hän on pelannut kuuden kauden aikana Itävallan Bundesliigassa 145 ottelua ja tehnyt niissä 33 maalia. Hän voitti Itävallan liigamestaruuden vuonna 2024 sekä Itävallan cupin vuosina 2023 ja 2024. Hän on pelannut Eurooppa-liigassa 12 ottelua, joissa hän on tehnyt yhden maalin lokakuussa 2022 Feyenoordia vastaan, ja Konferenssiliigassa neljä ottelua, joissa hän on tehnyt yhden maalin helmikuussa 2024 Slovan Bratislavaa vastaan. Elokuussa 2021 hän teki Eurooppa-liigaan pääsyn varmistaneissa karsinnoissa maalin sekä vieras- että kotiottelussa NŠ Muraa vastaan.
Kiteišvili pelasi Georgian alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran tammikuussa 2017 ystävyysotteluissa Uzbekistania ja Jordaniaa vastaan. Hän pelasi maaliskuussa 2024 avauskokoonpanossa Luxemburgia ja Kreikkaa vastaan EM-jatkokarsinnat, joiden tuloksena Georgia pääsi vuoden 2024 EM-kilpailuihin. Kiteišvili pelasi EM-kilpailuissa täydet minuutit Georgian kolmannessa alkulohko-ottelussa Portugalia vastaan. Hän on pelannut EM-kilpailujen alkulohko mukaan lukien 38 A-maaottelua, joissa hän on ollut 27 kertaa avauskokoonpanossa. Hän on tehnyt A-maaotteluissaan kolme maalia: kesäkuussa 2022 Kansojen liigan ottelussa Pohjois-Makedoniaa, lokakuussa 2023 EM-karsintaottelussa Kyprosta ja kesäkuussa 2024 ystävyysottelussa Montenegroa vastaan.
Magomed Suleimanov

Magomed Alijevitš Suleimanov (; 29. helmikuuta 1976 Gimry, Dagestan – 11. elokuuta 2015 Untsukulin piiri, Dagestan) oli venäläinen militantti islamisti, joka johti Kaukasian emiraattia vuonna 2015. Hänet tunnettiin myös nimellä Abu Usman Gimrinski ().
Suleimanov aloitti yliopisto-opinnot Syyrian Damaskoksessa 1992. Hän palasi Dagestaniin vuonna 2005 ja toimi saarnaajana Gimryn keskusmoskeijassa. Hän työskenteli myös paikallisena shariatuomarina ja aloitti toiminnan aseellisissa ryhmissä vuonna 2007. Suleimanov lisättiin liittovaltion tasoiselle etsintäkuulutettujen listalle vuonna 2012. Venäläinen tutkimuskomitea epäili hänen tuominneen kuolemaan uskonoppinut Said Afandi al-Chirkawin, joka murhattiin 28. elokuuta 2012. Suleimanov tuomitsi Isisiin loikanneet taistelijat, varsinkin joulukuussa 2014 uskollisuutensa Isisille vannonneen Rustam Aselderovin. Suleimanovin mukaan Aselderovin heikko tietämyksen taso shariasta vaikutti tämän loikkaamiseen.
Suleimanov johti Kaukasian emiraattia huhtikuusta 2015 Aliashab Kebekovin saatua surmansa. Julkisesti hänen nimityksensä emiiriksi ilmoitettiin vasta 1. heinäkuuta 2015. Suleimanovin aikana Kaukasian emiraattia heikensivät taistelijoiden siirtymiset Isisin riveihin.
11. elokuuta 2015 Dagestanin Untsukulin piirissä Venäjän turvallisuusjoukot tappoivat neljä Kaukasian emiraatin militanttia, joihin kuuluivat Suleimanov ja hänen oikeaksi kädekseen luonnehdittu Kamil Sidov.
Bug (estuaari)

Bug tai Bugin estuaari, myös Bugin limaani () on Mustanmeren pohjoisrannikolla Mykolajivin alueella Ukrainassa sijaitseva Etelä-Bugin suulle muodostunut suisto eli estuaari.
Tämä Etelä-Ukrainassa sijaitseva estuaari on kaareva, mutkikas ja kapea jokisuualue, Etelä-Bugin ja sen vasemman sivujoen Inhulin laskupaikka. Suisto levittäytyy läpi Mykolajivin kaupungin ennen kuin yhdistyy Dneprin estuaariin ja siitä tulee osa Dneprin–Bugin estuaaria, vaikka murtovesialueiden väliset tarkemmat rajat puuttuvatkin. Varsin kiistanalaisena pidetään Bugin rajaa, jota oletetaan kulkevan pitkin Varvarivkan (Eteläbugin) siltaa Mykolajivin kaupungissa.
Joidenkin lähteiden mukaan Bug on 2–10, 5–11 ja joidenkin mukaan 5,5–11 kilometriä leveä estuaari. Sen pituuden arvellaan vaihtelevan noin 30:stä kilometristä 47:ään ja leveyden 2 km:stä 6 kilometriin. Bug on suistomatalikko eli jokisuun vaihettumisalue, mikä sijaitsee merenpinnan alapuolella ja sen kokonaispinta-ala on 16 200 hehtaaria. Estuaarissa on myös kaksi kynnästä, Voloska ja Ruska. Suiston vasemmalla rannalle on muodostunut melko suuria rotkoja, joiden pituus on 800–2 000 metriä, ja oikealle rannalle terasseja, joita halkaisevat pienemmät, 25–150 metrin pituiset rotkot. Veden suolapitoisuus Etelä-Bugin suulla on keskimäärin 2,3–3,5 ‰ ja maksimissa 10–11 ‰.
Olbian kaupungin myöhempi paikka oli Hypanis-joen, nykyisen Etelä-Bugin länsirannalla lähellä sen suuta, jossa se yhtyi Borystheneen suistoon. Sen alakaupungin yli 25 hehtaarin satama-aluetta huuhtoivat Bugin estuaarin vedet. Vuonna 1926 perustettiin tämän muinaisen asutuksen yhteyteen historiallinen ja arkeologinen suojelualue "Olbia". Suojelualueen pinta-ala on 300 hehtaaria ja vuonna 2002 sille myönnettiin kansallisen aseman. Bugin estuaarin pohjoisosassa sijaitsee Mykolajivin satama, mikä on keskeinen satama ja mistä monet vasemmalla rannalla sijaitsevat teollisuuslaitokset hyötyvät.
Etelä-Bugin suiston vesien katsotaan olevan yksi eniten kärsineistä ja uhanalaisista ekosysteemeistä Ukrainassa.
Viiksiahvenet

Viiksiahvenet (Artedidraconinae) on simppuahveniin kuuluva heimo. Lajeja tavataan kylmissä vesissä eteläisissä valtamerissä. Toisinaan se luokitellaan omaksi heimokseen Artedidraconidae..
Koko ja ulkonäkö.
Viiksiahveniin kuuluu neljä sukua ja 30–35 lajia. Heimon lajit voivat kasvaa 10–35 pitkiksi. Viiksiahventen pää on suuri ja alaleuassa on viiksisäie. Kiduskannessa on koukkumainen piikki. Viiksiahventen selkäevä on piikikäs. Viiksiahvenilla ei ole suomuja.
Levinneisyys ja elintavat.
Viiksiahvenia tavataan Eteläisellä jäämerellä aina 2 500 metrin syvyyteen asti. Poikaset liikkuvat lähempänä pintaa. Lajit elävät pohjalla ja syövät äyriäisiä, kuten katkarapuja ja hankajalkaisia, sekä monisukasmatoja.
Netrauta.fi

Netrauta.fi on suomalainen kodin rakentamiseen, remontointiin ja sisustamiseen keskittyvä verkkokauppa. Yrityksellä on showroom-esittelytila Vantaan Tammistossa, ja sen pääkonttori sijaitsee Riihimäellä. Netraudan päätuoteryhmiin kuuluvat muun muassa kylpyhuone, sauna, sisustaminen, huonekalut, valaistus, pihakoneet ja -työkalut, rakentaminen, LVI (lämmitys, vesi ja ilmastointi) sekä sähkö.
Netrauta Finland Oy:n liikevaihto oli 50,5 miljoonaa euroa vuonna 2023, ja yritys työllisti 51 henkilöä. Netrauta.fi on osa suomalaisten verkkokauppojen ryhmää BHG Finlandia, joka puolestaan kuuluu ruotsalaiseen pörssiyhtiö BHG Groupiin. Netrauta Finland Oy ja BHG Group Finland Oy yhdistyivät 30. syyskuuta 2023. BHG Group Finland Oy:n liikevaihto oli 49,3 miljoonaa euroa vuonna 2023, mikä on 4,5 % enemmän kuin edellisenä vuonna. 
Historia.
Netrauta Finland Oy:n perusti Joni Meltoranta vuonna 2006. Yritys toi läpinäkyvyyttä rautakauppojen hintoihin ja sai aluksi paljon vastustusta muilta toimijoilta, minkä vuoksi sitä kutsuttiin markkinahäiriköksi kilpailijoita halvempien hintojensa vuoksi. 
Lokakuussa 2014 Netrauta yhdistyi ruotsalaisen Bygghemman kanssa, mikä johti Pohjoismaiden suurimman rautakaupan ja sisustamisen verkkokaupan muodostumiseen. Uuden yrityksen liikevaihto oli noin 150 miljoonaa euroa. 
Bygghemma oli jo aiemmin toiminut Suomessa Taloon.com nimellä. Yhdistymisestä huolimatta sekä Netrauta että Taloon.com ovat jatkaneet toimintaansa omilla nimillään. Bygghemma vaihtoi nimensä BHG Groupiksi 2021. Helmikuussa 2023 Grillikauppa.com lopetti toimintansa ja yhdistyi Netrautaan.
Netrauta Finland Oy sulautui BHG Group Finland Oy:n syyskuussa 2023, ja on jatkanut groupin alla toimintaansa entiseen tapaan.
Netraudan Lempäälän Ideaparkin showroom suljettiin heinäkuussa 2024.
Ariana Greenblatt

Ariana Greenblatt (s. 27. elokuuta 2007 New York) on yhdysvaltalainen näyttelijä. Greenblatt on näytellyt vuonna 2023 ilmestyneessä scifi-elokuvassa "65" sekä "Barbiessa". Hän on myös näytellyt televisiosarjassa "Ahsoka" nuorena Ahsoka Tanona. "Barbie - elokuvasta Greenblatt sai" Critics' Choice Award -ehdokkuuden parhaasta nuoresta näyttelijästä ja Screen Actors Guild Award -ehdokkuudesta elokuvan erinomaisista näyttelijöistä yhdessä elokuvan kokoonpanon kanssa. 
Vuodesta 2016 vuoteen 2018 hän näytteli Disney Channelin alkuperäisessä komedia-televisiosarjassa "Stuck in the Middle roolina" Daphne Diaz - hahmoa. Hänen ensimmäisiin elokuvarooleihinsa kuuluvat "A Bad Moms Christmas" (2017), "" (2018) ja "In the Heights" (2021).
BHG Group

BHG Group on pohjoismainen verkkokauppayritys, joka on erikoistunut kodin rakentamiseen, kunnostamiseen ja sisustamiseen liittyviin tuotteisiin. Yhtiöllä on yli 85 verkkokauppaa eri maissa. BHG Groupin tunnetuimpia verkkokauppabrändejä Suomessa ovat Netrauta.fi, Taloon.com, Talotarvike.com sekä Kodin1.com.
BHG Groupin Suomen-toiminnot koostuvat BHG Group Finland Oy:stä, TM Finland Oy:stä sekä IP-Agency Finland Oy:stä. Vuoden 2023 tilinpäätöksen mukaan BHG Group Finland Oy:n liikevaihto oli 49,29 miljoonaa euroa, jossa oli nousua 4,5 prosenttia edellisestä vuodesta. Tilikauden tulos oli –1,65 miljoonaa euroa ja liikevoittoprosentti oli –4,8 %. Yhtiöllä oli 69 työntekijää, mikä on 8 prosenttia vähemmän kuin edellisenä vuonna.
Lars-Gunnar Bodin

Lars-Gunnar Bodin (15. heinäkuuta 1935 Tukholma – 10. toukokuuta 2021 Gnesta) oli ruotsalainen elektroakustisen musiikin säveltäjä. Hän työskenteli myös muiden taiteen lajien parissa ja yhdisti niitä usein musiikkiin.
Elämä ja ura.
Bodin opiskeli sävellystä vuosina 1956–1960 Lennart Wenström-Lekaren johdolla. Hän sai lisäksi Darmstadtin kursseilla opetusta Karlheinz Stockhausenilta ja György Ligetiltä. Kiinnostuttuaan puheeseen ja tekstiin perustuvista sävellyksistä Bodin alkoi tehdä yhteistyössä Bengt Emil Johnsonin kanssa puhutun tekstin ja elektronisen musiikin yhdistäviä teoksia. 1960-luvulla Bodin osallistui muiden muassa John Cagen ja David Tudorin kanssa Fylkingenin Moderna Museetissa pitämiin konsertteihin. Vuosina 1969–1972 hän oli Fylkingenin puheenjohtaja. Vuonna 1972 hänestä tuli Mills Collegen residenssisäveltäjä Oaklandissa Kaliforniassa. Samana vuonna Bodin aloitti työskentelyn ensimmäisenä elektroakustisen musiikin opettajana Tukholman kuninkaallisessa musiikkikorkeakoulussa. Hän johti Ruotsin elektronisen musiikin studiota vuoteen 1989 saakka.
Bodin yhdisti musiikkiin ja äänitaiteeseen muun muassa kuvataidetta, performanssitaidetta ja konkreettista runoutta. Hän oli yksi ensimmäisistä, jotka Ruotsissa tekivät kuvataidetta tietokoneen avulla. Hän on taiteellaan edustettuna Moderna Museetissa. Bodin julkaisi myös useita runokokoelmia ja soitti saksofonia sekä toimi Freskkvartettenin alttoviulistina. Hänelle myönnettiin valtion taiteilijaeläke.
Bodin valittiin jäseneksi Ruotsin kuninkaalliseen musiikkiakatemiaan vuonna 1978, ja hän oli sen hallituksen jäsen vuosina 1984–1990. Vuosina 1989–1995 hän oli akatemian Elektroakustisen musiikin komitean puheenjohtaja. Bodin edusti Ruotsia International Society for Contemporary Musicissa ja kuului International Confederation of Electroacoustic Musicin perustajiin. Bodinin 80-vuotisjuhlavuonna 2015 Sound of Stockholm -festivaali järjesti hänen kunniakseen kaksi symposiumia ja erikoiskonsertin, joka pidettiin marraskuussa 2015 Kulturhuset Stadsteaternissa. Siinä esitettiin vanhoja teoksia Bodinin uran varrelta ja uusi Ruotsin radion häneltä tilaama elektroakustinen sävellys, jossa saksofoniosuuden tulkitsi Jörgen Pettersson. Bodin sävelsi urallaan myös muutamia puhtaasti akustisia teoksia, mutta 1960-luvulta lähtien hän käytti usein nauhaa elävän musiikin taustalla. Hän sävelsi myös eräitä puhtaasti elektronisia teoksia. Bodinin tekstipohjaisiin teoksiin kuuluu "Semikolon" (1965). Hänen intermediateostensa joukossa on "Clouds" (1973–1976).
Bodin kuoli 85-vuotiaana useita vuosia sairastettuaan.
Bradley Barcola

Bradley Jean-Manuel Essolisam Addo Barcola (s. 2. syyskuuta 2002 Lyon) on ranskalainen jalkapalloilija, pelipaikaltaan hyökkääjä. Hän edustaa Ranskan Ligue 1:ssä pelaavaa Paris Saint-Germainia. Hän pelasi Ranskan A-maajoukkueessa ensimmäisen kerran kesäkuussa 2024.
Seurajoukkueura.
Barcola pelasi Olympique Lyonnais'n junioreissa vuodesta 2010. Hän nousi seuran edustusjoukkueeseen kaudella 2021–2022, jolloin hän pelasi 11 Ligue 1 -ottelua ja kaksi Eurooppa-liigan ottelua. Seuraavalla kaudella hän pelasi 26 Ligue 1 -ottelua ja teki niissä viisi maalia, joista yksi oli 0–1-voittomaali vierasottelussa mestaruuden voittanutta Paris Saint-Germainia vastaan. Barcola siirtyi elokuussa 2023 Paris Saint-Germainiin. Hän pelasi kaudella 2023–2024 PSG:ssä 25 Ligue 1 -ottelua, joissa hän teki neljä maalia, ja kymmenen Mestarien liigan ottelua, joissa hän teki yhden maalin ensimmäisessä neljännesvälieräottelussa Real Sociedadia vastaan. Hän voitti PSG:ssä sekä liigamestaruuden että Ranskan cupin. Kaudella 2024–2025 Barcola voitti PSG:ssä jälleen Ranskan mestaruuden sekä Ranskan cupin. Hän pelasi kaudella 2024–2025 Ligue 1:ssä 34 ottelua, joissa hän teki 14 maalia ja antoi 11 maalisyöttöä. PSG:n voittamassa Mestarien liigassa hän pelasi kaikissa 17 ottelussa, joista 14:ssä avauskokoonpanossa. Loppuottelussa Interiä vastaan hän tuli vaihdosta kentälle. Hän teki maalin ja antoi maalisyötön liigavaiheen otteluissa Manchester Cityä ja VfB Stuttgartia vastaan sekä pudotuspelien karsintakierroksen ottelussa Brestiä vastaan. Lopputtelussa hän syötti PSG:n viidennen maalin.
Maajoukkueura.
Barcola pelasi vuonna 2023 alle 21-vuotiaiden EM-kilpailuissa Ranskan kaikki neljä ottelua ja teki alkulohkossa maalin Italiaa ja Sveitsiä vastaan. Hän pelasi Ranskan A-maajoukkueessa ensimmäisen kerran kesäkuussa 2024 ystävyysotteluissa Luxemburgia ja Kanadaa vastaan. EM-kilpailuissa 2024 hän pelasi avauskokoonpanossa viimeisessä alkulohko-ottelussa Puolaa vastaan sekä tuli vaihdosta kentälle puolivälierässä Portugalia ja välierässä Espanjaa vastaan. Hän teki Portugali-ottelun päättäneessä rangaistuspotkukilpailussa maalin joukkueensa neljäntenä laukojana. Barcola on pelannut kesäkuun 2025 puoliväliin mennessä 14 A-maaottelua ja tehnyt niissä kaksi maalia: syyskuussa 2024 Kansojen liigan ottelussa Italiaa ja lokakuussa 2024 Kansojen liigan ottelussa Israelia vastaan.
Muuta.
Bradley Barcolan veli Malcolm Barcola on pelannut maalivahtina Togon maajoukkueessa.
Åke Parmerud

Åke Parmerud (s. 1953 Lidköping) on ruotsalainen säveltäjä.
Parmerud kouluttautui alun perin vuosina 1972–1974 valokuvaajaksi, mutta siirtyi sitten opiskelemaan musiikkia. 1970-luvun loppupuolella hän aloitti ammattimaisen musiikin ja poikkitaiteellisen työn tekemisen. Parmerudin tuotantoon kuuluu elektronista, elektroakustista ja akustista musiikkia sekä multimediateoksia. Vuonna 1978 hän voitti ensimmäisen palkinnon Bourgesin kansainvälisessä elektroakustisen musiikin festivaalissa.
Parmerudin teosten joukossa on "Grains of Voices", joka esitettiin Yhdistyneiden kansakuntien päivänä vuonna 1997 New Yorkissa. Teoksen tilasi alun perin Ruotsin radio, ja teosta varten käytiin äänittämässä eri puolilla maailmaa erilaisin tavoin ilmaistua ihmisääntä. Parmerud on usein pitänyt yksin elektroakustisia konsertteja, mutta hän on tehnyt esiintymisissä myös yhteistyötä Anders Blomqvistin kanssa.
Parmerudille myönnettiin Svenska grammofonpriset ja Grammis. Hänet valittiin vuonna 1998 Ruotsin kuninkaallisen musiikkiakatemian jäseneksi.
Tortotubus

Tortotubus on varhainen, ordovikikaudelta devonikaudelle esiintynyt maalla elänyt sieni. Tortotubus-suvun sienillä esiintyi verrattain erikoistunutta ravinnonhankintaa. Sieni kykeni kasvattamaan ravinnonetsintään tarkoitettuja rihmastoja, jotka törmätessään ravinnonlähteeseen alkoivat tuottaa uusia ravintoaineiden kuljettamiseen erikoistuneita rihmastoja. Saman kaltaista ravinnonhankintaa on havaittavissa myös nykyään elävillä itiöemän kasvattavilla sienilajeilla.
Raoul Bellanova

Raoul Bellanova (s. 17. toukokuuta 2000 Rho) on italialainen jalkapalloilija, pelipaikaltaan oikea puolustaja tai keskikenttäpelaaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Atalantaa.
Bellanova pelasi AC Milanin junioreissa ja siirtyi tammikuussa 2019 ranskalaisseura Girondins de Bordeaux'hon. Hän pelasi Ranskan Ligue 1:ssä vain yhden ottelun elokuussa 2019. Seuraavat vuodet kuluivat lainalla Italian Serie A:n Atalantassa, Serie B:n Pescarassa ja Serie A:n Cagliarissa. Hän siirtyi Cagliariin omistukseen heinäkuussa 2022 mutta pelasi seuraavan kauden Serie A:n Interissä. Hän siirtyi kesällä 2023 Torinoon. Hän on pelannut kauden 2023–2024 loppuun mennessä Serie A:ssa 87 ottelua, joissa hän on tehnyt kaksi maalia, ja Serie B:ssä 30 ottelua tekemättä maaleja. Hän pelasi vuonna 2023 Interin voittamassa Italian cupissa vain neljännesvälierän. Hän pelasi kaudella 2022–2023 Mestarien liigassa kolme ottelua ja tuli vaihdosta kentälle loppuottelussa, jonka Inter hävisi Manchester Citylle.
Elokuussa 2024 Bellanova palasi Atalantaan 25 miljoonan euron siirrolla.
Bellanova pelasi Italian nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 17-vuotiaiden EM-kilpailuissa 2016, yhden ottelun alle 17-vuotiaiden EM-kilpailuissa 2017, viisi ottelua alle 19-vuotiaiden EM-kilpailuissa 2018 Italian saadessa hopeaa, viisi ottelua alle 20-vuotiaiden MM-kilpailuissa 2019, neljä ottelua alle 21-vuotiaiden EM-kilpailuissa 2021 ja kolme ottelua alle 21-vuotiaiden EM-kilpailuissa 2023.
Bellanova pelasi Italian A-maajoukkueessa ensimmäisen ottelunsa maaliskuussa 2024 ystävyysottelussa Ecuadoria vastaan ja toisen kesäkuussa 2024 ystävyysottelussa Bosnia ja Hertsegovinaa vastaan. Hän kuului Italian joukkueeseen EM-kilpailuissa 2024 mutta ei päässyt turnauksessa kentälle. Syksyllä 2024 hän pelasi Kansojen liigassa kaksi ottelua.
Mongolian parlamenttivaalit 2024

Mongolian vuoden 2024 parlamenttivaalit järjestettiin 28. kesäkuuta. Vaaleissa valittiin kaikki parlamentin edustajat seuraavaksi neljäksi vuodeksi. Kyseessä oli ensimmäiset parlamenttivaalit sitten vuoden 2023 perustuslakimuutosten.
Tausta.
Parlamentti hyväksyi 2. kesäkuuta 2023 perustuslain muutoksen, jonka nojalla kansanedustajien määrä nostettiin 126:een. Aiemmin paikkoja oli 76.
Uuden vaalijärjestelmän mukaan 78 edustajaa valitaan 13 vaalipiiristä, joista kustakin valitaan useampi henkilö. Loput 48 paikkaa jaetaan puolueiden koko maassa saaman kannatuksen perusteella suhteellisesti. Uuden järjestelmän on oletettu suosivan erityisesti pienempiä puolueita maassa, jonka politiikkaa ovat hallinneet kaksi isoa valtapuoluetta.
Vaalien ajankohtaja vahvistettiin 28. joulukuuta 2023.
Äänioikeus ja ehdokasasettelu.
Äänioikeus vaaleissa on kaikilla sellaisilla Mongolian kansalaisilla, jotka ovat vähintään 18-vuotiaita ja asuvat maassa, eivätkä ole holhouksen alaisia.
Ehdokkaita vaaleissa oli ennätykselliset 1336.
Santin kuvernöörin kuolema.
17. kesäkuuta uutisoitiin, että demokraatteja edustava Santin sumin kuvernööri B. Bayanmunkh on piesty kuoliaaksi. Vaalikampanjointiin liittyvä väkivalta on Mongoliassa harvinaista.
Syylliseksi osoittautui vaaleissa ehdolla olleen Mongolian puolustusministerin Gürsediin Saikhanbajarin kampanjatiimiin kuulunut henkilö. Kansanpuolue päätti poistaa Saikhanbajarin ehdokaslistoiltaan tapauksen johdosta. Mongolian keskusvaalilautakunta totesi kuitenkin, ettei ehdokkaaksi rekisteröitynyttä henkilöä voida enää poistaa ehdokaslistalta.
Tulokset.
Taulukossa vain ne puolueet, jotka saivat ehdokkaitaan läpi.
Alustavien tulosten perusteella kansanpuolue voitti täpärästi enemmistön paikoista, ja pääministeri Oyun-Erdene julistautui voittajaksi.
Dolstadin kirkko

Dolstadin kirkko () on Vefsnin kunnassa Nordlandin läänissä Norjassa sijaitseva puinen ristikirkko vuodelta 1735.
Drevjan kirkko

Drevjan kirkko () on Vefsnin kunnassa Nordlandin läänissä Norjassa sijaitseva puinen pitkäkirkko vuodelta 1883.
Gilat Satellite Networks

Gilat Satellite Networks Ltd () on israelilainen pörssiyritys (Tel Avivin pörssi: GILT; Nasdaq: GILT), joka valmistaa kompakteja satelliittikommunikointijärjestelmiä ja tarjoaa niitä hyödyntäviä tietoliikennepalveluja. Yrityksellä on kolme liiketoimintasektoria: Kiinteät tietoliikenneverkot, Mobiilit ratkaisut ja Maanpäälliset Infrastruktuurihankkeet. Vuonna 1987 perustetun yritkisen päätoimipaikka on Petah Tikvassa, Israelissa. 
Päämarkkina-alueita ovat Israel, Yhdysvallat ja Peru, mutta yritys toimii kansainvälisesti. 
Yrityksen valmistuttamia satelliittitietoliikennejärjestelmiä on myyty laajalti myös Venäjälle, ja niitä käytetään yhtiön ilmoituksen mukaan esimerkiksi venäläisten Jamal-tietoliikennesatelliittien laajakaistaviestinnän välittämisessä. Gilat Satellite Networks jatkoi järjestelmien vientiä ja palvelujen tarjoamista myös Venäjän hyökkäyssodan (2022–) alkamisen jälkeenkin. Venäjälle vietiin esimerkiksi vuonna 2023 noin 22 000 Gilat SkyEdge internet-viestijärjestelmää. Gilat SkyEdge -järjestelmää on arvioitu käytettävän myös sotilaallisiin tarkoituksiin Ukrainan rintamalla. Pienet satelliittitietoliikenneterminaalit ja näitä hyödyntävät viestintäpalvelut ovat tyypillisiä kaksikäyttötuotteita.
Elsfjordin kirkko

Elsfjordin kirkko () on Vefsnin kunnassa Nordlandin läänissä Norjassa sijaitseva puinen pitkäkirkko vuodelta 1955.
Scenella

Scenella on esihistoriallinen eläinsuku, jota on esiintynyt kambrikaudelta ordovikikaudelle asti. "Scenella-"suvun eläimistä on löydetty muodoltaan lakkimaisia fossiileja, joiden merkitys eläimen anatomian kannalta on säilynyt osittain epäselvänä. Eläinsuvun otaksutaan kuuluneen nilviäisiin. Kuitenkin osa tutkijoista pitää scenellaa todennäköisemmin polttiaiseläimiin kuuluvana sukuna.
Fossiililöydöt.
Scenella-suvun fossiileja on löydetty lukuisista eri kohteista esimerkiksi Brittiläisen Kolumbian ja Utahin alueilta. "Scenellan" fossiilit ovat kooltaan pienikokoisia ja muodoltaan lakkimaisia. Eliöiden pehmytkudoksesta ei ole säilynyt jäänteitä, vaan kaikki fossiilit liittyvät eläimen kovaan osaan. Osassa fossiileista on kasaan painumisen tai litistymisen merkkejä, mikä viittaa siihen, että kyseinen anatominen rakenne ei ole kenties ollut erityisen kestävä.
Taksonomia.
"Scenellan" on alun perin otaksuttu kuuluneen nilviäisten pääjaksoon. Tällöin fossiileissa tavattu rakenne olisi nilviäistä suojaava kuori. Uudempi tutkimus on kuitenkin kyseenalaistanut otaksuman, jonka mukaan fossiili olisi eläimen kuoriosa. Vaihtoehtoisen teorian mukaan fossiloitunut rakenne olisi ollut polttiaiseläimiin kuuluneen lajin käyttämä kelluke. Tätä teoriaa tukee esimerkiksi se, että fossiilit ovat usein löydöissä sijoittuneet samansuuntaisesti eivätkä satunnaisesti, mikä viittaa mahdollisesti siihen, että ne ovat kelluneet vedessa. Myöskin kuoren ilmeinen hauraus viittaa siihen, että kyseessä ei ole ollut suojarakenne, vaan pikemmin liikkumista tai kellumista avustava osa.
Hallvard Holmen

Hallvard Holmen (s. 17. heinäkuuta 1966 Mosjøen) on norjalainen näyttelijä, joka teki ensiesiintymisessä elokuvassa "Byttinger" vuonna 1991. Elokuvien ja televisiosarjojen lisäksi hän on näytellyt muun muassa Rogalandin teatterissa ja Det Norske Teatretissa. Myös Holmenin vaimo Iren Reppen on näyttelijä.
Rogalandin teatteri

Rogalandin teatteri () on Norjan Stavangerissa sijaitseva vuonna 1947 perustettu teatteri. Se toimii vuosina 1883 ja 1891 valmistuneissa Hartvig Sverdrup Eckhoffin suunnittelemassa teatterirakennuksissa. Lisäksi siihen kuuluvat vuonna 1974 valmistunut sivunäyttämö ja 1980 käyttöön otettu torniosa.